ИНСТИТУТ ЗА РАТАРСТВО И ПОВРТАРСТВО, ИНСТИТУТ ОД НАЦИОНАЛНОГ ЗНАЧАЈА ЗА РЕПУБЛИКУ СРБИЈУ

ПОЗИВ ЗА ПРЕДАВАЧЕ ЗА ЕДУКАЦИЈУ САВЕТОДАВАЦА

**Модул 16**

**МЕРЕ АГРАРНЕ ПОЛИТИКЕ У ФУНКЦИЈИ ОДРЖИВОГ РАЗВОЈА ПОЉОПРИВРЕДНЕ ПРОИЗВОДЊЕ У РЕПУБЛИЦИ СРБИЈИ**

На основу члана 22, став 1. Закона о обављању саветодавних и стручних послова у области пољопривреде, обука и усавршавање пољопривредних саветодаваца и пољопривредних произвођача, поред осталог, обухвата и организовање едукација-тренинга пољопривредних саветодаваца у сарадњи са домаћим и страним образовним и истраживачким институцијама и стручњацима.

Институт за ратарство и повртарство, „Институт од националног значаја за Републику Србију“ из Новог Сада, као овлашћена организација по решењу Министарства пољопривреде, шумарства и водопривреде број 003621184 2024 14840 003 000 000 001 од 24.01.2025. године, као и на основу Годишњег плана усавршавања пољопривредних саветодаваца и пољопривредних произвођача за 2025. годину, организује наведену едукацију.

На основу члана 50. Правилника о ближем уређењу планирања набавки, спровођења поступака набавки и праћења извршења уговора о набавкама бр. 64-2/3715 од 25.11.2020. године и члана 30. Статута Института за ратарство и повртарство директор доноси Одлуку о спровођењу поступка набавке услуга.

**Опис модула – Едукације**

Аграрна политика је важан инструмент подршке развоју пољопривреде, повећању њене конкурентности, али и одрживом руралном развоју. Климатске промене су последњих година једно од највећих развојних ограничења пољопривреде у Републици Србији, као и на глобалном нивоу. Стога су, борба против климатских промена, као и заштита животне средине и биодиверзитета, суштински циљеви дугорочног планског документа Европске уније – *„The European Green Deal“.* Уједињене нације су, увиђајући сложеност и значај проблема климатских промена, усвојиле документ „Циљеви одрживог развоја“ – „*Sustainable Development Goals – SDG“,* где су под циљем 13, позвале државе да предузму хитне мере у борби против климатских промена. У том циљу у Републици Србији је донет Закон о климатским променама, а у оквиру планског документа – Србија и Агенда 2030, дефинисани су циљеви одрживог руралног развоја, у оквиру који се посебно истичу борба против климатских промена и заштита животне средине. У оквиру мера аграрне политике у Републици Србији се налазе и мере усмерене на подршку одрживом руралном развоју, у оквиру којих су и подстицаји за управљање ризицима у пољопривредној производњи, као и очувању и унапређењу животне средине и природних ресурса. Примарни циљ овог модула је упознавање представника пољопривредно-саветодавних служби са наведеним мерама. Поред ових мера, у оквиру предавања биће представљене и све друге мере аграрне политике, истакнут значај тржишта, развоја органске пољопривреде, као и примена савремене пољопривредне механизације, а што је од значаја за развој пољопривредне производње у Републици Србији заснован на принципима конкурентности и одрживости.

**Резултат едукације** У оквиру овог модула ће представници пољопривредно-стручних и

саветодавних служби моћи да се упознају са актуелном регулативом у Европској унији и Републици

Србији везаној за одрживи рурални развој. Акценат на модулу је на актуелним модалитетима

финансирања одрживог развоја пољоприввреде у Републици Србији. Учесници ће се детаљно

упознати са структуром подстицаја у оквиру актуелних мера аграрне политике. Посебан акценат у

модулу је на структури подстицаја за рурални развој, а посебно у сегменту управљања ризицима и

очувању и унапређењу животне средине и природних ресурса. У циљу одрживог развоја

пољопривреде велика је важност и примене савремене пољопривредне механизације. Учесницима

модула ће бити представљени актуелни модалитети финансирања обнове пољопривредне

механизације, као и значај тржишта за развој пољопривреде на конкурентним и одрживим

основама.

**Предвиђени број учесника и група:** Саветодавци из 22 ПССС, сви профили, једна група

80учесника.

**Период:** III или IV квартал, један дан

**Локација:** На територији Републике Србије

**Задатак предавача:**

1. Израда презентација и одржавање предавања на тему: Мере аграрне политике у функцији одрживог развоја пољопривредне производње у Републици Србији
2. Израда едукативног материјала
3. Припрема теста знања
4. Израда предлога агенде
5. Усаглашавање активости са организатором едукације

**Приликом избора предавача биће узети у обзир следећи критеријуми:**

* Висока стручна спрема (VIII степен) из области економије, агроекономије
* Радно искуство (најмање 5 година) из области обухваћене едукацијом
* Објављени радови (референце) из области обухваћене едукацијом
* Искуство у одржавању едукација

Пријаве са биографијом, доставити најкасније до **22. августа 2025. године,** на следећу е-маил адресу: nemanja.mihailovic@nsseme.com или писаним путем на адресу Институт за ратарство и повртарство, Максима Горког 30, 21000 Нови Сад.

У разматарање ће се узимати само пријаве пристигле до назначеног рока.

За додатне информације можете се обратити Немањи Михаиловићу е-маил: nemanja.mihailovic@nsseme.com , тел. 064/828-6257 или Даниели Балтић е-маил: daniela.baltic@nsseme.com , тел. 064/820-5724.